Обнављање

На Земљи се издваја пет топлотних појасева. То су: жарки (простире се између северног и јужног повратника), северни умерени (простире се између северног повратника и северног поларника), јужни умерени (простире се између јужног повратника и јужног поларника), северни хладни (простире се око северног пола до северног поларника) и јужни хладни (простире се око јужног пола до јужног поларника).

КЛИМАТСКИ ЧИНИОЦИ

**Клима** је вишегодишњи режим вермена или стање климатских елемената посматрано најмање 30 година. Два елемента која дају основне одлике (особине) климе су температура ваздуха и падавине. Клима је негде топла, негде хладна, негде умерена или пак сува или влажна. Каква ће бити клима неког простора зависи од климатских чинилаца (фактора).

**Климатски чиниоци су:**

* **удаљеност од Екватора -** што је већа удаљеност од Екватора температуре ваздуха су ниже, а клима је хладнија
* **распоред копна и мора** поред мора је више падавине; са удаљавањем од обале количина падавина се смањује
* **рељеф** са порастом надморске висине температура се смањује (на сваких 100m за 0,6оC), а количина падавина повећава
* **морске струје**
* **вегетација**

На Земљи су заступљени следећи **типови климе**:

* **екваторијална** – заступљена је око Еклватора у жарком појасу. Особине су: високе температуре ваздуха целе године и свако поподне падају кише (целе године)
* **тропска (савана и монсунска)** – лета су топла и влажна, а зиме су топле и суве
* **пустињска** – заступљена је око повратника, топло је и суво целе године
* **средоземна** – лета су топа и сува, а зиме благе и кишовите
* **океанска** – падавина има током целе године лета су прохладна, а зиме благе
* **континентална** – лета су тола и сува, зиме хладне са снежним падавинама, а пролећа и јесени су кишовита и умерена годишња доба
* **субполарна** клима – заступљена је око поларника; зиме су дуге и хладне, а лета кратка и прохладна
* **поларна** – заступљена је у хладним појасевима; целе године су температуре ваздуха испод нуле
* **планинска** – заступљена је на високим планинама изнад снежне границе; лета су свежа и хладна, а зиме дуге и хладне